Nege beseer ná bom by troueVroue in Afghanistan versier gewoonlik hul hande met henna vir hul troue Minstens nege mense, insluitend kinders, is beseer nadat ŉ bom by ŉ huwelikseremonie in die noorde van Afghanistan ontplof het. Niemand het nog verantwoordelikheid aanvaar vir die aanval nie, maar soortgelyke voorvalle in die verlede is op die Taliban blameer. Die Taliban beskou musiek en ander vermaak by troues as onaanvaarbaar. “’n Ploftoestel het Donderdagaand onder die tent by die troue in Baghlan-e-Markazi ontplof,” het Gawhar Khan Babur, distriksgoewerneur van Baghlan-e-Markazi aan AFP gesê. Twee van die beseerdes is in ŉ kritieke toestand. Asadullah Shirzad, hoof van die polisie in die Baghlan-provinsie het die voorval bevestig. “Al die beseerdes is ouer mans en kinders. Staatsamptenare was nie teenwoordig nie,” het Shirzad gesê. Altesaam 18 mense is Sondag dood nadat ŉ bom langs ŉ straat ontplof het. Die vroue en kinders was op pad na ŉ huwelikseremonie in die Ghazni-provinsie.